एसपीएम में मना सुरक्षा सप्ताह 350 लोगों ने कराई जांच
भास्कर संवाददाता | होशंगाबाद
एसपीएम में चल रहे सुरक्षा सप्ताह कार्यक्रम का रविवार को पुरस्कार वितरण के साथ समापन हुआ। मुख्य अतिथि महाप्रबंधक टीआर गौड़ा ने सभी को सुरक्षा की प्रतिज्ञा दिलाई। सहायक प्रबंधक एस पल्लिनी ने कार्यक्रम का विवरण प्रस्तुत किया। उपमहाप्रबंधक तिवारी ने सभी को सुरक्षा उपकरणों को अपनाने की सलाह दी। अध्यक्ष वैंकटेश कुमार ने प्रथम सुरक्षा कार्य की तर्ज पर कार्य करने को प्रेरित किया। सुरक्षा सप्ताह कार्यक्रम में स्वच्छ अनुभाग, स्लोगन, पोस्टर, प्रश्नमंच, फायर फाइटिंग, आयोजित की गई।
प्रतियोगियों ने पोस्टर के माध्यम से सुरक्षा के प्रति जागरुकता का संदेश दिया। यांत्रिक, रसायन, वायलर तथा फायर फाइटिंग सुरक्षा के लिए 5 दिवसीय प्रशिक्षण दिया। केशव अस्पताल व कारखाना प्रबंधक के तत्वाधान में कर्मचारियों के परिवारजनों के लिए निशुल्क स्वास्थ्य जांच शिविर लगाया गया।
नाक, कान, गला, आंख, हड्डियां, डायबिटीज, कैंसर की जांच की। शिविर में 350 लोगों की जांच की गई। कार्यक्रम में प्रमोद दुबे, शिवकुमार विश्वकर्मा, योगेश उदासी, सी खातरकर, पिल्लई, रविशंकर कटारे, राधामोहन, राकेश वर्मा सहित सभी कर्मचारी उपस्थित रहे।
होशंगाबाद। सुरक्षा सप्ताह कार्यक्रम का पुरस्कार वितरण के साथ समापन हुआ
hin_Deva bho_Deva hin_Deva hin_Deva hin_Deva hin_Deva